Irklanosinės
Irklanosinės (Polyodontidae) – eršketžuvių (Acipenseriformes) šeima. Kūnas plikas arba odoje yra tik mažyčiai kauliniai grūdeliai. Rostrumas labai ilgas, irklo formos. Žiotys plačios su mažais dantukais, žandų aparatas neiškišamas. Šeimoje 2 gentys ir 2 rūšys: Amerikinis irklanosis (Polyodon spathula). Viena didžiausių Šiaurės Amerikos gėlųjų vandenų žuvų. Užauga iki 2 m ilgio ir sveria 75 kg. Gyvena Misisipės upėje. Minta planktonu, košdamas vandenį. Kininis irklanosis (Psephurus gladius). Užauga iki 7 m ilgio. Gyvena Jangdzės upėje.